da en en en fr de da id da sv da da da da da da da da da da en da da da da da da en en
2-1, men vi kunne godt have tænkt os fordelingen anderledes. - Svanholm Cricketklub
Onsdag d. 24. maj 2017 kl. 18:44 af Henrik Pfaff
Vi vandt 2 ud af tre kampe i weekenden, men fordelingen – ja den skulle nok have været anderledes, hvis vores manuskript havde været fulgt. Førsteholdets præstation ude mod KB var mildest talt ikke god.
KB’s lægeuddannede Aftab Ahmed brugte redskaberne fra kirurgien til at skære vores top væk. Vi gik fra 1/19 til 5/43. Mads Henriksen så ud il at være i allerfineste form og hævede til 73 sammen med Zishan Shah, men vores hale kunne ikke holde sammen på noget som helst og Henriksen strandede med 32 not out, Saif Ahmad 22. Ude på 34 overe – ikke opmuntrende.
KB hamrede løs fra starten og mistede 4 gærder på vejen, førend de havde passeret på 18 overe.
Sommeren var kommet til Albertslund, hvor KB spiller sine hjemmekampe. Topscorer Henriksen lader væsken glide ned
Så gik den ikke længere. Saif Ahmad var blev droppet en gang, men anden gang snuppede keeperen den
2. holdet i humør
Glostrup stillede op med et mandskab, der nok ikke er set svagere i mands minde. Alligevel valgte deres anfører i selvmordshumør at gå i marken først.
Usman Akram kunne i ro og meget mag spille sig ind og da først det var tid at slå ud kunne ingen glostrup-spiller gribe, så han kunne sprede boldene over Solvangsparken.
Usman noteredes for formentlig sit livs bedste med, Jonas Henriksen og Sahadat Riaz 39 og Venu Nagaraj 26 på 17 bolde. Glostrup ude for 59. Vores greb bemærkelsesværdigt godt. Sahadat Riaz 3/36, Shabaz Shahzad 3/7.
Sahadat Riaz rammer Rasmus Koefoed lige på det søde
Bobby Malik blev et af Glostrups få succeser
3. holdet vandt med 4 drenge
Det var ret imponerende, at 3. holdet, der led under afbuddene til de andre hold og stillede op med 4 drenge, kunne vinde i Holbæk. Og så var det tilmed de unge, der lavede meget af arbejdet.
Det var en spændende sag, hvor vi startede 35 overes kampen med 195 på en lille bane. Imran Ahmed (50) havde sammen med lilleputspilleren Musa Mahmood (34) en gærdestand på 100, efter de første ikke havde lavet så meget. Også den anden deltagende lilleput Lucky Ali (36) gjorde det flot mod veteranerne fra Nordvest.
Nordvest manglede kun 20 point og havde 4 gærder og 6 overe til det, men William Gunnel snuppede 2 af sine 4 gærder, en Aske Larsen løbet ud direkte i gærdet og et supergreb af anfører Shabaz Shabbir og Nordvest ude for 188 – 7 for lidt